open-index/open-wikipedia-markdown huggingface dataset:
Get Outta My Way

"**Get Outta My Way**" (בעברית: "**זוז מהדרך שלי**") הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן האחד עשר שלה, *[[Aphrodite]]* (2010). הוא יצא לאור ב-27 בספטמבר 2010, על ידי חברת התקליטים פרלופון, כסינגל השני מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי מיץ' הנסן, לוקאס סקון, דיימון שארפ, פיטר ולוויק ודניאל דוידסן והופק על ידי קאטפאזר, פיטר ולוויק, דניאל דוידסן, דיימון שארפ, לוקאס סקון וסטיוארט פרייס. ביולי 2010, מינוג הוציאה את *[[Aphrodite]]*. לאחר הצלחתו הבינלאומית, הוחלט להמשיך לקדם אותו באמצעות הוצאת "Get Outta My Way" כסינגל.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

## וידאו קליפ
הווידאו קליפ של "Get Outta My Way" צולם באולפני Pinewood בלונדון ב-18 באוגוסט 2010, בוים על ידי צוות הבימוי הבריטי אלכסנדליאן. הוא הוקרן בבכורה בערוץ היוטיוב הרשמי של מינוג ב-3 בספטמבר 2010. הקליפ מתחיל עם מינוג ורקדניה נעים באיטיות על רחבת ריקודים לצלילי השיר.

נכון ליוני 2022 עומד מונה הצפיות של הקליפ על למעלה מ-27 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירי להט"ב
קטגוריה:שירי דיסקו
ארגון המודיעין של משמרות המהפכה האסלאמית

**ארגון המודיעין של משמרות המהפכה האסלאמית** (בפרסית: **سازمان اطلاعات سپاه پاسداران انقلاب اسلامی**) הוא ארגון מודיעין המזוהה עם משמרות המהפכה האסלאמית באיראן, שהוקם לאחר הבחירות לנשיאות איראן ב-2009, כתוצאה ממיזוג מספר יחידות מודיעין במשמרות המהפכה, ביוזמתו של המנהיג העליון של איראן עלי ח'מנאי. 

מהקמתו ועד יוני 2022 חוסיין טאיב עמד בראש ארגון זה, עד שהוחלף על ידי מוחמד כאזמי, שנהרג בתקיפה ישראלית ב-15 ביוני 2025 כחלק ממבצע עם כלביא, לצד סגנו  (שהיה בתפקיד משנת 2019). מאז 19 ביוני 2025 מכהן בתפקיד מג'יד ח'אדמי.

הסגן השני של ראש ארגון המודיעין של משמרות המהפכה הוא מהדי סייארי (משנת 2016).

## ראו גם
* משרד המודיעין (איראן)

## קישורים חיצוניים
* 

## הערות שוליים

קטגוריה:ארגוני ביון
קטגוריה:משמרות המהפכה האסלאמית
אורה להב-שאלתיאל

**אורה להב-שאלתיאל** (2017-1936) הייתה אמנית ישראלית שיצרה בטכניקות רבות ומגוונות: רישום, ציור בצבעי שמן, הדפס תחריט נחושת וחיתוך עץ ובעיקר הדפס האבן - ליתוגרפיה.

## ביוגרפיה
אורה להב-שאלתיאל נולדה בקיבוץ מזרע, בתם של ישראל וחיה לבית לוי. במהלך השירות הצבאי החלה להב שאלתיאל ללמוד אמנות בסמינר "אורנים". מוריה היו הציירים מרסל ינקו ואריה נבון, הפסל דב פייגיןוצבי מאירוביץ.

במהלך לימודיה הכירה את הסטודנט לאמנות יוסף שאלתיאל והשניים נישאו בשנת 1957 והצטרפו לקבוצת המייסדים של כפר האומנים בעין הוד. להבדיל מרוב מייסדי עין הוד, שהגיעו לכפר רק בסופי שבוע, הבית בעין הוד בשביל הזוג שאלתיאל היה היחיד וכך נשאר עד אחרון ימיה.

באותה שנה (1957) הצטרפה להב-שלתיאל כחברה באגודת הציירים והפסלים בישראל.

זמן קצר לאחר נישואיהם, נסעו בני הזוג לאיטליה על מנת ללמוד באקדמיה לאומנויות יפות בוונציה (Accademia di Belle Arti di Venezia).

יוסף שאלתיאל נפטר מסרטן בשנת 2016. לזוג נולדו שלושה ילדים.

בשנת 1963 נסעה להב-שלתיאל ללמוד באקדמיה לאמנות על שם אוליביה דה סר בפריז.

משנת 1967 ועד מותה ניהלה להב-שאלתיאל סדנת ליתוגרפיה בעין הוד. בנוסף לכך הקימה להב שלתיאל, בשנת 1972, את מגמת האמנות בכפר הנוער ימין אורד, שם לימדה עד לשנת 1986. בשנת 1985 השלימה להב שאלתיאל את התואר השלישי באמנות בבית הספר הלאומי הגבוה לאומנויות יפות (Ecole Nationale Supérieure des Beaux-Arts) בפריז, ובשנת 1986 הקימה את המגמה לאמנות פלסטית בבית הספר לאמנות "רעות" בחיפה, שם לימדה עד לשנת 1996.

## עיקר עבודתה
לאורך כל חייה היו החינוך לאמנות וההוראה ציר מרכזי בחייה של להב-שלתיאל ורבים מתלמידיה הפכו גם הם לאומנים. עיקר יצירתה של להב-שאלתיאל הוא בתחום ההדפס, אך היא יצרה בטכניקות רבות ומגוונות: החל ברישום, ציור בצבעי שמן, וכלה בטכניקות של הדפס תחריט נחושת וחיתוך עץ ובעיקר הדפס האבן - ליתוגרפיה. עבודותיה הן בעלות אופי פיגורטיבי, המבליטות את נקודת המבט הנשית-פמיניסטית. ברוב הדפסיה השתמשה להב-שאלתיאל בנייר ממוחזר, או בנייר עשוי בצורה ידנית שהיה תחום נוסף בו עסקה. להב-שלתיאל הייתה חברה בעמותה הבין-לאומית בתחום זה, כמו גם חברה בעמותה הבין-לאומית למחנכים.

להב-שלתיאל חיברה את ספרי השירה "היונה המתמהמהת" (1974) ו-"משזר: תחריטים ומלות שירה" (1986). כמו כן חיברה ספר ותוכנית לימודים בנושא "הנייר וההדפס במהלך ההיסטוריה" (1998) עבור משרד החינוך והתרבות. בין השנים 2014-1986 הייתה גם שותפה בארגון תערוכות של אמני נייר בישראל. בין השאר איירה להב-שלתיאל גם את הספר 'מכתב למר שאגאל' של פיצובסקי יזי בתרגום של יעקב בסר, והצליחה גם לאצור תערוכה בשם "והיה כעץ שתול על פלגי מים" בגלריה של מושב מגדים.

את ספרה האחרון "בדרכי עברתי פה", שעליו טרחה בימיה האחרונים, לא הספיקה לראות כשייצא לאור.

לאורך כל שנות פעילותה זכתה אורה להב-שאלתיאל במספר רב של פרסים, ביניהם: פרס "יד ושם" לשנת 1973, פרס קרן תרבות חיפה לשנת 1986, פרס קרן עמו"ס מטעם נשיא המדינה לשנת 1988, פרס הרמן שטרוק (Hermann Struck) מטעם עיריית חיפה לשנת 1997 ועוד. כן, החל משנת 1968 ועד שנת 2016, הציגה להב-שלתיאל במספר תערוכות קבוצתיות ובתערוכות יחיד ברחבי ישראל.

אורה להב-שאלתיאל נפטרה בעין הוד בשנת 2017, והובאה למנוחות בבית העלמין של הכפר .

## קישורים חיצוניים

## הערות שוליים

קטגוריה:אמניות ישראליות
קטגוריה:מזרע: אישים
קטגוריה:עין הוד: אישים
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2017
קטגוריה:ישראלים שנפטרו ב-2017
הסכם ברלין (1926)

**הסכם ברלין** (ידוע גם בשם **חוזה הנייטרליות והאי–תוקפנות הגרמני–סובייטי**) הוא הסכם שנחתם ב-24 באפריל 1926 שבו גרמניה וברית המועצות הסכימו להישאר נייטרליות במקרה במקרה שאחת מהן תותקף על ידי צד שלישי למשך חמש שנים. ההסכם אשרר את הסכם רפאלו מ-1922.

הצדדים אשררו את ההסכם ב-29 ביוני 1926, והוא נכנס לתוקף מאותו יום. ההסכם נרשם בסדרת הסכמי חבר הלאומים ב-3 באוגוסט 1926. הוא חודש ב-24 ביוני 1931, ואושר ב-5 במאי 1933. הפרוטוקול הנוסף נרשם בחבר הלאומים ב-15 בפברואר 1935.

## פרטי ההסכם
ההסכם כלל את הסעיפים הבאים:
# היחסים בין גרמניה וברית המועצות ימשיכו להתבסס על הסכם רפאלו. ממשלת גרמניה וממשלת ברית המועצות ישמרו על קשר ידידותי על מנת לקדם הבנות בכל הקשור לשאלות הפוליטיות והכלכליות המשפיעות עליהן.
# במידה ואחד הצדדים בהסכם יותקף על ידי צד שלישי, הצד השני בהסכם ישמור על נייטרליות לאורך כל משך הסכסוך.
# אם על רקע עימות כמו שתואר בסעיף 2 או אם בתקופת שלום, תיווצר קואליציה של מעצמות מצד שלישי שיחרימו כלכלית או פיננסית את אחד הצדדים, הצד השני בהסכם מתחייב שלא להצטרף לקואליציה כזו.
# ההסכם הנוכחי יאושרר ומסמכי האשרור יוחלפו בברלין. היא תיכנס לתוקף ממועד החלפת מסמכי האשרור ותישאר בתוקף למשך 5 שנים. שני הצדדים יתייעצו טרם תפוגת ההסכם בנוגע לעתיד היחסים הפוליטיים ביניהם.

מטעם גרמניה חתם גוסטב שטרזמן, ומצד ברית המועצות חתם ניקולאי קרסטינסקי.

## התגובות להסכם
בגרמניה הושווה ההסכם לברית ביטוח המשנה שחתם אוטו פון ביסמרק מול האימפריה הרוסית ב-1887. ההצבעה בעד אישור ההסכם ברייכסטאג התקבלה פה אחד, לראשונה בתולדות רפובליקת ויימאר.

## אחרית דבר
ביוני 1926 בנקים גרמניים העניקו לברית המועצות אשראי בסך 300 מיליון מארק. הריבית עמדה על 9.4% לשנה. באוקטובר 1926 הזמינה ממשלת ברית המועצות קבוצה של צירי רייכסטאג למוסקבה. גאורגי צ'יצ'רין, שר החוץ הסובייטי, ביקר בברלין בדצמבר 1926 וציין את שיפור היחסים בין המדינות לעומת 1925.

לאחר 1926 החלה דעיכה איטית בטיב היחסים, כששיאה היה בעליית אדולף היטלר והמפלגה הנאצית לשלטון בגרמניה ב-1933.

## קישורים חיצוניים
* 
* 
*
*

קטגוריה:יחסי ברית המועצות – גרמניה
ברלין (1926)
ברלין (1926)
ברלין (1926)
קטגוריה:1926 בגרמניה
קטגוריה:1926 בברית המועצות
קטגוריה:רפובליקת ויימאר: אמנות והסכמים
אנטוני סטאר

**אנטוני סטאר** (נולד ב-25 באוקטובר 1975) הוא שחקן ניו זילנדי. הוא ידוע בעיקר בזכות תפקידו כהומלנדר בסדרה "The Boys", המבוססת על סדרת קומיקס באותו שם. בניו זילנד, הוא ידוע בעיקר בתפקידו הכפול בתור התאומים וין וג'טרו ווסט בסרט outrageous fortune ובילי נייוווד ב-without a paddle. הוא היה הדמות הראשית, כלוקאס הוד, בסדרה בעלת ארבע העונות, "בנשי".

## קריירה
סטאר החל את קריירת המשחק המקצועית שלו בתחילת שנות ה-90 עם חלק קטן *ב[[רחוב שורטלנד]]* ותפקידי אורח ב-*[[זינה הנסיכה הלוחמת|זינה הנסיכה הלוחמת ו]][[הרקולס: המסעות המופלאים]].*משנת-2013 עד שנת 2016,אנטוני סטאר כיכב בסדרת הטלוויזיה, *[[באנשי (סדרת טלוויזיה)|Banshee]]. זה היה* תפקידו הראשון בטלוויזיה האמריקאית. הוא גילם נוכל שהיה לשעבר אלמוני, שאחרי 15 שנות מאסר, לוקח על עצמו את זהותו של לוקאס הוד, והופך לשריף החדש של העיירה, בנשי. כאשר הוא מנסה לחדש את הקשר עם אהובתו לשעבר, אנסטסיה, שניהם לומדים שהוא "הפך לגרסה רחוקה (אלימה) של האיש שהיה פעם". העונה הרביעית והאחרונה של התוכנית החלה באפריל 2016. כמו כן, בשנת 2016, סטאר גילם את הדמות הראשית גארט אווטרוון בסדרת הפשע/מסתורין אמריקאן גותי של CBS.

בינואר 2018, הוכרז שסטאר לוהק לתפקיד The Homelander ב-*[[הבנים (סדרת טלוויזיה)|The Boys]].* העיבוד של אולפני אמזון לספר הקומיקס של גארת' אניס ודריק רוברטסון באותו שם. עונה ראשונה יצאה לאור ביולי 2019 והעונה השנייה יצאה לאור בספטמבר 2020. עונה שלישית יצאה לאור ביוני 2022. בסדרה הוא משחק מול קארל אורבן שגם הוא מניו זילנד. "יש לנו תוכנית אמריקאית עם ניו זילנדי שמגלם פסיכופת גיבור שכולו אמריקאי וניו זילנדי אחר שמשחק אנגלי. זה ערבוב די מוזר", אמר אנטוני סטאר.

## חיים אישיים
ב-4 במרץ 2022, דווח כי אנטוני סטאר נעצר באליקנטה, ספרד לאחר שתקף לכאורה שף צעיר בן 21 בפאב המקומי. הוא נידון ל-12 חודשי מאסר על תנאי ושילם פיצויים בסך 5,530 דולר כדי להימנע מהמאסר שהוא קיבל.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:זוכי פרס ACTAA: שחקן המשנה הטוב
קטגוריה:ניו זילנדים שנולדו ב-1975
פיגוע הירי באוסלו (2022)

**[[פיגוע ירי|פיגוע הירי]] באוסלו** התבצע ב־25 ביוני 2022, באוסלו שבנורווגיה. לפי המשטרה, פיגוע הירי ההמוני נועד לפגוע במצעד הגאווה באוסלו, אירוע הגאווה המקומי של הקהילה הגאה. המשטרה הגדירה את האירוע כפעולת טרור.

## פרטי הפיגוע
אירוע הירי הראשון התרחש בלונדון בר, גיי בר פופולרי באוסלו. משם המשיך היורה לשני מקומות סמוכים, מועדון הג'אז הר נילסן ודוכן איסוף עצמי. שני אנשים נהרגו ו-21 נוספים נפצעו, עשרה מתוכם באורח אנוש ויתר ה-11 באורח קל. חשוד נעצר חמש דקות לאחר הפיגוע, והוא חשוד בפעולת טרור.

## מניעים
במסיבת עיתונאים ב-25 ביוני 2022 מסרה המשטרה כי ככל הנראה הפיגוע הוא פשע שנאה כנגד הקהילה הגאה, ונועד לפגוע במצעד הגאווה באוסלו.

## תגובות
ממוזער|זרי פרחים ודגלי גאווה מונחים בכניסה לבר בו התרחש הפיגוע.
בית החולים האוניברסיטאי באוסלו דיווח כי הוא עבר ל-"כוננות אדומה" בעקבות התקיפה. עשרה בני אדם קיבלו טיפול רפואי בעקבות פציעות קשות. מצעד הגאווה והאירועים הקשורים שיתקיימו באוסלו בוטלו לאחר אירוע הירי, בעקבות "המלצה ברורה" של המשטרה למארגנים. הם גם יעצו לאנשים לחגוג את מצעד הגאווה בקבוצות קטנות יותר. למרות האזהרות, כמה אלפי אנשים עדיין השתתפו במצעד מאולתר, והניחו פרחים בפאב הלונדוני.

## קישורים חיצוניים

## הערות שוליים

קטגוריה:נורווגיה: היסטוריה
קטגוריה:פעולות טרור ב-2022
קטגוריה:פיגועי ירי
קטגוריה:אוסלו: היסטוריה
קטגוריה:פשע בנורווגיה
קטגוריה:אלימות נגד להט"ב
קטגוריה:להט"ב בנורווגיה
קטגוריה:להט"ב ואסלאם
קטגוריה:2022 באירופה
מתי מגיעים?

**מתי מגיעים?** היא סדרת טלוויזיה חינוכית לילדים משנת 2007 המשודרת בערוץ הופ!.

## עלילה
הסדרה עוקבת אחר צמד אחים צעירים, המטיילים בכל פרק בעולם ומשתפים את הצופים בחוויותיהם דרך כתיבת יומן מסע.

## דמויות ומדבבים
הדיבוב העברי בוים על ידי בועז בר לוי, והופק על ידי אסנת סדן.

## קישורים חיצוניים
* 

קטגוריה:סדרות ערוץ הופ!
Good on You

**Good on You** (בעברית: **כל הכבוד לך**) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, *[[Heart Theory]]*. השיר יצא לאור ב-11 במרץ 2021, על ידי חברת התקליטים סטוני קריק, כסינגל השלישי והאחרון מתוך האלבום.

השיר הגיע למקום העשירי במצעד שירי הקאנטרי.

## משמעות
הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה. השיר נכלל בשלב החמישי, המדבר על כך שאל שוררת בדיכאון קשה מאוד; היא יודעת שבן זוגה לשעבר חי בשלום עם עצמו וטוב לו עם איך שהוא. דבר שגורע מהמצב הנפשי שלה ומוסיף לדיכאון הכבד בו היא שרויה.

לאחר השלב החמישי ("הדיכאון") מגיע השלב השישי ("בחינה") הכולל את שיר ההמשך, "The Other Side".

## הצלחה
"Good on You" זכה להצלחה נאה במצעדי השירים. הוא דורג במקום העשירי במצעד שירי הקאנטרי והיה לשלישי מ-*[[Heart Theory]]* שהצליח לעשות זאת, כשקודמיו, "I Don't Love You" ו-"Want Me Back" דורגו במקום השישי והראשון, בהתאמה. עם זאת, הוא לא דורג במצעד הקאנטרי איירפליי, בשונה מקודמו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-750,000 השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2021
קטגוריה:שירי לינדזי אל
קטגוריה:שירים באנגלית
קטגוריה:שירים שנכתבו על ידי לינדזי אל
קטגוריה:שירים שהופקו על ידי דן האף
קטגוריה:שירים על דכדוך
עונת 1977/1978 בליגת המשנה ההולנדית

**עונת 1977/1978 בליגת המשנה ההולנדית** הייתה העונה ה-22 של ליגת המשנה ההולנדית, שהיא הליגה ההולנדית השנייה.
בסיום עונה זו, מאסטריכט וזוולה העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ומועדון הכדורגל איינדהובן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1978
קטגוריה:תחרויות כדורגל ב-1977
Can't Do Without Me

**Can't Do Without Me** (בעברית: **לא יכול/ה בלעדיי**) הוא סינגל שהוקלט על ידי זמר הקאנטרי צ'ייס בקהאם, ביחד עם הזמרת-יוצרת הקנדית לינדזי אל. השיר יצא לאור ב-29 בנובמבר 2021, על ידי חברת התקליטים ד'יס איז היט, כסינגל שלא מתוך אלבום וכשיתוף הפעולה הראשון בין השניים.

השיר הגיע למקום ה-46 במצעד הקאנטרי איירפליי.

## רקע וכתיבה
השיר נכתב על ידי ג'ורדן ווקר, מייקל קרטר וטרני אנדרסון והופק על ידי רוס קופרמן, ללא כתיבה נוספת של לינדזי אל. "Can't Do Without Me" עוסק בכמיהה עזה בין זוג אוהבים, שמחכים לבלות יחד, תוך הבנה ש"מדובר בדברים שלא ניתן לעשות לבד". בשיר יש שימוש במוטיבים כדוגמת ביגוד ואופנה, אלכוהול, ברקים ואש.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הרשמי של "Can't Do Without Me" הועלה לערוץ היוטיוב הרשמי של לינדזי אל ב-3 בפברואר 2022, מספר חודשים לאחר יציאתו כסינגל. בתחילתו, ניתן לראות את צ'ייס בקהאם נוסע בג'יפ לעבר אל, בעת שהיא נוסעת לכיוונו גם כן. לקראת סופו של הקליפ, ניתן לראות את השניים מתאחדים ושרים יחדיו.

נכון ליוני 2022 עומד מונה הצפיות של הקליפ על למעלה מ-300,000 צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לינדזי אל
קטגוריה:שירים באנגלית
קטגוריה:שירים על אושר
רובה Mk 13

**רובה צלפים Mk 13** הוא רובה צלפים המשמש את חיל הנחתים של ארצות הברית. הוא מורכב ממכלול של רמינגטון מודל 700 בקליבר 0.300 וינצ'סטר מגנום עם מעצה של אקורסי אינטרנשיונל.

הרובה נכנס לשירות בשנת 2001 ביחידת אריות הים ובחיל הנחתים של ארצות הברית שהיו צריכים רובה צלפים לטווחים ארוכים יותר מאשר רובי ה-M40 וה-M24 SWS שהיו בקליבר 7.62x51 מ"מ נאט"ו (0.308 וינצ'סטר) היעיל רק עד 800–915 מטר. לשם כך נבחר הקליבר 0.300 וינצ'סטר מגנום שלו טווח יעיל של . הרובה מוחלף ב-Mk 22 ASR, רובה צלפים מודולרי על בסיס הבארט MRAD.

## דגמים
### Mk 13 Mod 0

זהו הדגם הראשון של ה-Mk 13 והיה בעבר בשימוש יחידת אריות הים. קיים מעט מאוד מידע על הרובה ורק תמונות ספורות שלו נחשפו. ממה שנחשף עולה שמדובר ברובה על בסיס רמינגטון מודל 700 עם פעולה ארוכה ומעצה מדגם מקמילן A2. הרובה הוא בקליבר 0.300 וינצ'סטר מגנום. הרובה הוחלף בדגם המשופר Mk 13 Mod 5.

### Mk 13 Mod 5

הרובה נמצא בשימוש פיקוד המבצעים המיוחדים של ארצות הברית (SOCOM). גם דגם זה מבוסס על הפעולה הארוכה של רמינגטון מודל 700 אך המעצה הוחלף לזה של אקורסי אינטרנשיונל. על המעצה מותקנות 3 מסילות MARS ומסילות פיקטיני ודורגל מתקפל.

הרובה היה אמור להיות מוחלף ב-Mk 21 PSR, אך מאחר שרובה זה לא עמד בדרישות SOCOM, ההחלפה לא יצאה בפועל. ב-2019 זכה הבארט MRAD במכרז, ויחליף אותו עם הדגם Mk 22 ASR.

### Mk 13 Mod 7

באפריל 2018 הודיע חיל הנחתים של ארצות הברית שהם יחליפו את רובי הצלפים מדגם M40 ב-Mk 13 Mod 7. רובי ה-M40 נמצאים בשירות חיל הנחתים מאז 1966 ולמרות שעברו שיפורים ושדרוגים (הדגם האחרון שלהם הוא ה-M40A6 מ-2016), הם נהיו מיושנים. ה-Mk 13 Mod 7 בקליבר 0.300 וינצ'סטר מגנום, הוא בעל טווח יעיל ארוך יותר, ומהווה את המקביל ל-M2010 ESR של צבא ארצות הברית.

## מחליפים

רובה זה בכל דגמיו מוחלף ב-Mk 22 ASR: רובה צלפים מודולרי התומך במספר קליברים (7.62x51 מ"מ נאט"ו: 800 מטר, 0.300 וינצ'סטר מגנום: 1,000–1,200 מטר, ו-0.338 נורמה מגנום: 1,500–2,000 מטר) המבוסס על הבארט MRAD.

## קישורים חיצוניים

קטגוריה:רובי צלפים אמריקאיים
Right on Time (שיר של לינדזי אל)

**Right on Time** (בעברית: **בדיוק בזמן**) הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-27 באפריל 2022, על ידי חברות התקליטים סטוני קריק ו-BMG, כסינגל שלא מתוך האלבום. "Right on Time" הועמד בקטגוריית "הקליפ של השנה" במהלך טקס פרסי איגוד מוזיקת הקאנטרי הקנדי.

השיר הגיע למקום השמיני במצעד שירי הקאנטרי.

## משמעות
אל דיברה על "Right on Time" ותיארה אותו כ"שיר הנושא שלה". היא לקחה השראה מהרעיון ש"נשים מבזבזות זמן רב בתחושה שהן עלולות לפספס את ה"זמן" שלהן בחיים – הזמן שלהן להיות יפות, להפוך לאמא, לקבל את הקריירה החלומית שלהן, להשתחרר עד הסוף", והוסיפה שיש "חשש מתמיד שמא נפספס את הדבר שאנו רוצות על ידי התמקדות במשהו אחר" וכי היא "פשוט הפסיקה לדאוג בקשר לזה". היא אמרה שהשיר מיועד ל"כל מי שצריכה לשמוע ולקבל השראה מהרעיון שאת לא יכולה לאחר למסיבה בחייך".

## ביקורת
אריקה זיסמן מ-*Country Swag* התייחסה לשיר כאל "המנון אמיתי לרווקים או אנשים שחשבו שהם יהיו במקום אחר עד עכשיו". מבקר המוזיקה אריק אלפר הצהיר כי הרצועה "מציגה צד חדש, בטוח וברור של אל", ותיאר אותו כ"אופטימי וקליט להפליא". ב-*Front Porch Music* תיארו את "Right on Time" כ"שיר המושלם להזכיר לך לקחת נשימה, להאט ולאמץ את הרגע שבו אתה נמצא", וכינו אותו "המנון" עבור "כל מי שחש לחוץ לעקוב אחרי נורמות חברתיות". ב-*Off the Record UK* אמרו שהשיר "מהול בשמחה", והוסיפו כי "אל משמיעה קול ללחץ שהיא מרגישה כאישה ממוקדת קריירה בשנות ה-30 לחייה". ב-*Top Country* הכתירו את הרצועה בתור "הבחירה של השבוע" ב-29 באפריל 2022, ואמרו שהיא "מכילה מסר חזק על קבלת המקום בו אתה נמצא בחיים ועל כך שצריך לחגוג אותו". ב-*To the Point Music* כינתו את הרצועה "תזכורת לכך שרק אנחנו מגדירים מה יהיו חיינו".

## וידאו קליפ
הקליפ הרשמי של "Right on Time" הוקרן בבכורה ב-27 באפריל 2022. הוא כולל את אל מבצעת את השיר ב-"Right on Time Support Group" הבדיונית.

## פרסים ומועמדויות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לינדזי אל
קטגוריה:שירים באנגלית
קטגוריה:שירים שנכתבו על ידי לינדזי אל
קטגוריה:שירים על אושר
קטגוריה:שירים על זמן
קטגוריה:שירים עם נושאים פמיניסטיים
Madame X: Music from the Theater Xperience

***Madame X: Music from the Theater Xperience*** אלבום ההופעה השישי של הזמרת-יוצרת האמריקאית מדונה. הוא יצא לאור על בהוצאת חברת התקליטים וורנר רקורדס ב-8 באוקטובר 2021, והיה זמין להאזנה ורכישה בכל פלטפורמות הסטרימינג הדיגיטליות (ספוטיפיי, אפל מיוזיק ודיזר), כדי ללוות את יציאתו של "מאדאם X" (2021).

אלבום ההופעה הגיע למקום החמישי במצעד האלבומים הדיגיטליים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי הופעה מ-2021
קטגוריה:פסקולים מ-2021
קטגוריה:אלבומי הופעה של מדונה
קטגוריה:פסקולים של מדונה
קטגוריה:Madame X (מדונה)
קטגוריה:אלבומי הופעה באנגלית
קטגוריה:פסקולים באנגלית
קטגוריה:אלבומי חברת וורנר רקורדס
ויקטור וולקוב

**ויקטור גאורגייב וולקוב** (בבולגרית: **Виктор Георгиев Вълков** ; 3 באפריל 1936, סופיה, ממלכת בולגריה – 6 ביולי 2022) היה קצין לשעבר בוועדה לביטחון המדינה, דיפלומט ופוליטיקאי בולגרי, אשר בין השנים 1990–1991 כיהן כשר החוץ וסגן ראש ממשלת בולגריה בממשלתו של דימיטר פופוב.

## קורות חייו
ויקטור וולקוב נולד בסופיה. אביו, גאורגי וולקוב, נמנה עם הנהגת מפלגת האיכרים והוצא להורג ב-1942.

וולקוב רכש השכלה טכנית-אקדמית באוניברסיטה הטכנית של סופיה. ב-1957 גויס כסוכן למנגנון הוועדה לביטחון המדינה ושירת במנגנון עד 1982. עובדת היותו סוכן של מנגנון ביטחון הפנים הבולגרי הוסתרה מהציבור בבולגריה. ב-1965 הצטרף למפלגת האיכרים של בולגריה. ב-1990, לאחר סתיו העמים והדחתו של טודור ז'יבקוב, נבחר ליושב ראש מפלגת האיכרים, היה מועמד מטעמה לנשיאות בולגריה, אך לא נבחר. בדצמבר 1990 התמנה לסגן ראש הממשלה ושר החוץ בממשלתו של דימיטר פופוב. בין השנים 1993–1998 כיהן כשגריר בולגריה בטורקיה, ובין 2002–2006 כיהן כשגריר בולגריה בקרואטיה.

הלך לעולמו ב-2022 בסופיה והוא בן 86.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים בטורקיה
קטגוריה:שגרירים בקרואטיה
קטגוריה:בולגרים שנולדו ב-1936
קטגוריה:בולגרים שנפטרו ב-2022
Duets II (אלבום של טוני בנט)

***Duets II*** (בעברית: **דואטים 2**) הוא אלבום האולפן ה-55 של זמר הג'אז האמריקאי טוני בנט. את האלבום הוציאה לאור ב-20 בספטמבר 2011 חברת התקליטים קולומביה רקורדס. הוא פורסם במקביל ליום הולדתו ה-85 של בנט, כאלבום המשך ל-**. "Don't Get Around Much Anymore" פורסם באייטונס ב-2 באוגוסט.

## הצלחה
*Duets II* נכנס לראשונה למצעד הבילבורד 200 במקום הראשון, עם נתוני מכירות שנאמדו בכ-179,000 עותקים ברחבי ארצות הברית. על הישג זה הפך בנט לאמן החי והמבוגר ביותר שהגיע למקום הראשון בבילבורד 200. *Duets II* אף קיבל תואר פלטינה מאיגוד תעשיית ההקלטות הקנדי על נתוני המכירות שלו בתחומי המדינה.

בשנת 2012 זכה האלבום בפרס גראמי בקטגוריית "האלבום הפופ הווקאלי העממי הטוב ביותר", ואילו השיר "Body and Soul" של טוני בנט ואיימי ויינהאוס זכה בפרס גראמי לביצוע הפופ הטוב ביותר של צמד/להקה.

"Body and Soul" היה אחד מהשירים האהובים על ויינהאוס, והוא נחשב כרצועה האחרונה שהוקלטה על ידיה לפני מותה כמה חודשים לאחר מכן. זו גם היה השיר הראשון של בנט שנכנס למצעד הבילבורד הוט 100 מזה 45 שנים. המעבד של "Who Can I Turn To (When Nobody Needs Me)" (דואט של בנט וקווין לטיפה), חורחה קלנדרלי, בפרס גראמי לעבודת ההפקה והעיבוד הטובה ביותר.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי המשך
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
בטי בליית'

**בטי בליית**' (נולדה בשם **אליזבת בליית' סלוטר**; 1 בספטמבר 1893 – 7 באפריל 1972) הייתה שחקנית אמריקאית הידועה בעיקר בשל תפקידיה הדרמטיים בסרטים אילמים אקזוטיים כגון *מלכת שבא* (1921). היא הופיעה ב-63 סרטים אילמים וב-56 סרטים מדוברים במהלך הקריירה שלה.

## חיים מוקדמים
היא נולדה בשם אליזבת בליית' סלוטר בלוס אנג'לס, שם למדה בבית הספר וסטלייק לבנות ובאוניברסיטת דרום קליפורניה. שם היא כבר קיצרה את שמה לבטי בליית' כשהיא ושלוש נשים נוספות התייצבו לצילומים של אופנת השחייה החדשה ביותר לנשים, בגד ים. לפני כן, נשים היו אמורות ללבוש גרביים עם שמלות מלאות או חצאיות למים.

## קריירה
בליית' החלה את עבודתה הבימתית ביצירות תיאטרליות כמו So Long Letty ו-The Peacock Princess. עבדה בוודוויל בתור "קליפורניה נייטינגייל" ושרה שירים כמו "סיפורי אהבה מהופמן".

ב-1915, היה לה תפקיד לא מוכר בלה דונה בחברת הסרטים "שחקנים מפורסמים". לאחר תפקידה הראשון באולפני ויטגרף ברכב משנת 1917, היא קיבלה תפקיד ראשי בסרטו של האולפן משנת 1918 A Game With Fate.

היא התפרסמה בזכות תלבושותיה החושפניות כמו בכישוריה הדרמטיים, והפכה לכוכבת בסרטים אקזוטיים כמו "מלכת שבא" (1921) (שבו לא לבשה דבר מעל המותניים מלבד שרשרת חרוזים), צ'ו-צ'ין-צ'או (שנעשה ב-1923; יצא לאקרנים על ידי MGM בארצות הברית ב-1925) ו"היא" (1925). היא גם נראתה ביתרון טוב בסרטים פחות חושפניים כמו "נוודים של הצפון" (1920) עם לון צ'ייני ו"בהוליווד עם אשלג ופרלמוטר" (1924), בהפקתו של סמואל גולדווין. תפקידים אחרים היו ככוכבת אופרה, שלא הופיעה ב"הגברת המסתורית" של גארבו. היא המשיכה לעבוד כשחקנית אופי. אחד מתפקידיה האחרונים היה תפקיד קטן ללא קרדיט בסצנת הקהל בסרט "גבירתי הנאווה" מ-1964.

## חיים אישיים
בליית' הייתה נשואה לבמאי הקולנוע פול סקרדון משנת 1919 ועד מותו בשנת 1954. על פי הדיווחים, היא הרוויחה 3,500,000 דולר כשמכרה חלקת אדמה שכיום היא חלק מרצועת סאנסט. היא איבדה את הונה במפולת שוק המניות של 1929. בטי מתה מהתקף לב בוודלנד הילס, קליפורניה ב-7 באפריל 1972, בגיל 78. היא קבורה בפארק הזיכרון פורסט לון בגלנדייל, קליפורניה.

## פרסים ואנדרטאות
על תרומתה לתעשיית הקולנוע, לבטי בליית' יש כוכבת קולנוע בשדרת הכוכבים של הוליווד הממוקמת ברחוב ויין 1708.

שמה ממשיך להתקיים דרך חדר התה של בטי בליית' בווסט קנזינגטון, לונדון, אנגליה.

## פילמוגרפיה

## קישורים חיצוניים

* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1893
קטגוריה:אמריקאים שנולדו ב-1893
קטגוריה:אמריקאיות שנפטרו ב-1972
קטגוריה:אמריקאים שנפטרו ב-1972
ויל מקדונלד

**ויל מקדונלד** (באנגלית: **Will McDonald**  נולד; 21 בספטמבר (1998) הוא שחקן קולנוע וטלוויזיה אוסטרלי.

## ביוגרפיה
מקדונלד נולד בסידני, אוסטרליה.

## קריירה
ב-7 במאי 2012, לוהק מקדונלד לתפקידו הגדול הראשון בטלוויזיה כשהצטרף לצוות השחקנים הראשי של הסדרה האוסטרלית הפופולרית *[[קרוב רחוק]]*, שם גילם את ג'ט ג'יימס עד 1 ביולי 2015, עד שדמותו בסדרה גויסה לצבא. ויל קיבל את התפקיד שבוע אחרי שנבחן לתפקיד של ג'ט וגילה שהוא קיבל אותו. ב-19 בנובמבר 2015 חזר ויל כאורח לסדרה ועזב זמן קצר לאחר מכן. הוא חזר שוב כאורח ב-22 במאי 2017 והופעתו האחרונה הייתה ב-19 ביוני אותה שנה. ויל חזר לסדרה במרץ 2019, ועזב שוב ב-30 במאי של אותה שנה.

בשנת 2018 שיחק לצד זאווייר סמואל בסרט הטלוויזיה "Riot" ובסרט הקולנוע "The School". בשנת 2021 התארח בסדרת הטלוויזיה הקומית רוק הצעיר. באותה שנה לוהק לתפקיד ראשי בסדרת הטלוויזיה תיכון הלבבות השבורים.

בשנת 2022 שיחק בסרט "Blaze" שהוצג בפסטיבל הסרטים טרייבקה בשנת 2021.

## פילמוגרפיה

### טלוויזיה וקולנוע

## פרסים ומועמדויות

## קישורים חיצוניים

## הערות שוליים

קטגוריה:אוסטרלים שנולדו ב-1998
פול סקרדון

**פול סקרדון** (באנגלית: **Paul Scardon**; 6 במאי 1874 – 17 בינואר 1954) היה שחקן, מפיק ובמאי על במות אוסטרליה וניו יורק.
## חייו
כשהיה בן 15, סקרדון הופיע לראשונה על הבמה כקונטוריסט בוודוויל. הוא התקדם מזה לפנטומימה ואז הצטרף ללהקה בראשותו של ג'יי סי ויליאמסון, שטיילה בניו זילנד ובאוסטרליה במשך חמש שנים. ב-1905 הוא הצטרף ללהקה בראשותו של נאנס אוניל, וסיבוב ההופעות של הלהקה הביא אותו לארצות הברית.

השתתף בין היתר בהצגות הבאות בברודוויי: "כוללים את גברת באמפסטד-לי" (1911), "בקי שארפ" (1911), "הקקדו הירוק" (1910), "האנל" (1910), "החייבים" (1909), "אגנס" (1908), "בן דודנו האמריקאי" (1908) ו"בריגדיר ג'רארד" (1906).

סקרדון נסע להוליווד בשנת 1910. בקולנוע, הוא עבד עבור Majestic Pictures, אולפני Reliance-Majestic ואולפני Vitagraph. הוא ביים את בלאנש סוויט ב"בעל לא מוכן", את בסי באריסק בכמה מההפקות המצליחות ביותר שלה, ואת רוב המלודרמות שבהן כיכבה אשתו, השחקנית בטי בליית'. סקרדון, שפרש עם כניסתם של סרטי הסאונד, חזר לקולנוע כשחקן בשנות ה-40 של המאה ה-20, שם שיחק בתפקידים קטנים עד שפרש מתעשיית הקולנוע ב-1948.

## מותו
סקרדון היה נשוי לשחקנית בטי בליית' מ-1919. ב-18 בינואר 1954 מת סקרדון מהתקף לב בפונטנה, קליפורניה, בגיל 79.

## פילמוגרפיה
* הרפתקאותיו של מארק טוויין (1944) - רודיארד קיפלינג (ללא קרדיט)
* קיטי (1945) – אובזרבר (ללא קרדיט)
* הדלטונים רוכבים שוב (1945) - עורך דין (ללא קרדיט)
* ''סינדרלה ג'ונס (1946) - השופטת רוטלדג' (ללא קרדיט)
* דרך מיזורי (1946) - פרופ' לואיס
* ג'נטלמן ג'ו פלוקה (1946) - דייל בחדר תיקים (ללא קרדיט)
* פסק הדין (1946) - סקסטון (ללא קרדיט)
* נרדף (1947) - חבר מושבעים (ללא קרדיט)
* זמן מחוץ לתודעה (1947) - באטלר (ללא קרדיט)
* ג'ו פלוקה בנוקאאוט (1947) - פקיד רכבת (ללא קרדיט)
* מג'יק טאון (1947) - הודג'ס
* מרטון של הסרטים (1947) - חבר מועדון (ללא קרדיט)
* הטקסני המופלא (1947) – אזרח (ללא קרדיט)
* סוד מעבר לדלת (1947) - עיני ינשוף (ללא קרדיט)
* ג'ו פלוקה ב"מטורף נלחם" (1948) - ד"ר בורמן
* סימן האיל (1948) – פרוון (ללא קרדיט)
* קנון סיטי (1948) - ג'ו בונדי
* הוא הלך בלילה (1948) – בעל חנות משקאות חריפים (ללא קרדיט)
* חזה שנגחאי (1948)
* יאנקי מקונטיקט בחצר המלך ארתור (1949) - רוכל לבן שיער (ללא קרדיט)
* הדולינים של אוקלהומה (1949) - תפקיד קטן (ללא קרדיט)
* שמשון ודלילה (1949) – קבצן (ללא קרדיט)
* בל ממקסיקו הישנה (1950) - מר אמברקרומבי (ללא קרדיט) (תפקיד קולנועי אחרון)

### במאי
* האליבי
* כל האדם
* דירה 29
* ארסן לופין (1917)
* רווקים ילדים
* לנצח את הסיכויים
* חסין יופי
* נקודת השבירה (1921)
* השער השבור
* ילדים לא רצויים
* השעה האפלה ביותר
* שחר החופש
* האישה הנחשקת
* האויב
* נשיקות שווא (1921)
* נלחמים בגורל
* המהמרים
* משחק עם הגורל
* גאלוס הזהב
* שער הזהב (1918)
* האל הירוק (1918)
* תעלומת גרל (1917)
* הנץ
* רצונה החופשי (1924)
* זכותה לחיות
## קישורים חיצוניים

קטגוריה:מהגרים מאוסטרליה לארצות הברית
מיטיה לוטריץ'

**מיטיה לוטריץ**' (בסלובנית: **Mitja Lotrič**; נולד ב-3 בספטמבר 1994 בסלובניה) הוא כדורגלן סלובני המשחק בעמדת הקשר ההתקפי בקבוצת בני סכנין מליגת העל הישראלית ובנבחרת סלובניה.

## קריירת מועדונים
לוטריץ' שיחק בקבוצות נ.ד. מורה 05, קופר, רודאר ולניה ונ.ק. צליה בליגת העל הסלובנית, ובקבוצת פאפוס בליגת העל הקפריסאית.

ב-4 באוקטובר 2020 חתם לוטריץ' בווירצבורגר קיקרז מהבונדסליגה השנייה. ב-18 באוקטובר ערך את הופעת הבכורה שלו במועדון, בהפסד 2-0 להולשטיין קיל במסגרת המחזור הרביעי בליגה לעונת . במשך תקופתו במועדון ערך לוטריץ' 24 הופעות ליגה, בהן הבקיע שני שערים. בתום עונת , בה ירדה וירצבורגר קיקרז לליגה הגרמנית השלישית, הושאל לוטריץ' למשך עונה לנ.ש. מורה מליגת העל הסלובנית, במדיה ערך 21 הופעות ליגה והבקיע שלושה שערים.

ב-25 ביוני 2022 חתם לוטריץ' בבני סכנין מליגת העל הישראלית, אך שוחרר עוד בטרם התחילה העונה.

בפברואר 

## קריירה בינלאומית
ב-10 בינואר 2017 ערך לוטריץ' את הופעת הבכורה שלו בנבחרת סלובניה, בתיקו 0-0 נגד נבחרת ערב הסעודית במשחק ידידות.

## תארים
;קופר
* הגביע הסלובני (1): 2014/2015
* הסופר קאפ הסלובני (1): 2015

;נ.ק. צליה
* אליפות סלובניה (1): 2019/2020

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני קופר
קטגוריה:כדורגלני פאפוס
קטגוריה:כדורגלני צליה
קטגוריה:כדורגלני מורה
קטגוריה:כדורגלני בני סכנין
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בקפריסין
קטגוריה:ספורטאים סלובנים בגרמניה
קטגוריה:ספורטאים סלובנים בישראל
קטגוריה:ספורטאים סלובנים באוסטריה
קטגוריה:סלובנים שנולדו ב-1994
Attention (שיר של אומה ליי וג'סטין ביבר)

"**Attention**" (בעברית: "**תשומת לב**") הוא סינגל שהוקלט על ידי הזמר הניגרי אומה ליי, בהשתתפות הזמר האמריקאי ג'סטין ביבר. הוא יצא לאור ב-3 במרץ 2022, על ידי חברות התקליטים סייר רקורדס ו-KeyQaad, כסינגל מתוך אלבומו של ליי, *Boy Alone*.

השיר הגיע למקום התשיעי במצעד הסינגלים הניו זילנדי.

## רקע וכתיבה
השיר נכתב על ידי ליי וביבר, לצד פלישה קינג-הארוויי, וברנרד הארוויי ווינסנט ואן דן אנדה, שגם הפיקו את השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות. מילות השיר עוסקות בבדידות ובשימוש באלכוהול או בסמים על מנת להקל על כאב נפשי.

## וידאו קליפ
הווידאו קליפ הרשמי פורסם ב-4 במרץ 2022, יום לאחר צאת השיר, בערוץ היוטיוב של ביבר. הוא בוים על ידי קולין טיליי. נכון ליוני 2022 עומד מונה הצפיות של הקליפ על למעלה מ-13 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:שירים על אלכוהול
קטגוריה:שירים על בדידות
קטגוריה:שירים על סמים
קטגוריה:סינגלים בהוצאת וורנר מיוזיק גרופ
ארגומנט של פונקציה

במתמטיקה, **אַרְגּוּמֶנְט** של פונקציה הוא הערך שניתן לה כדי לקבל את תוצאת הפונקציה עבורו. הוא נקרא גם משתנה בלתי תלוי.

פונקציה מתמטית יש ארגומנט אחד או יותר בצורה של משתנים בלתי תלויים המוגדרים בכלל ההתאמה, שיכול להכיל גם פרמטרים. המשתנים הבלתי תלויים מוזכרים ברשימת הארגומנטים שהפונקציה מקבלת, בעוד שהפרמטרים לא. לדוגמה, בפונקציה הלוגריתמית f(x) = \log_b(x) הבסיס b נחשב לפרמטר.

## אטימולוגיה
השימוש במונח "ארגומנט" במובן זה התפתח מהאסטרונומיה, אשר באופן היסטורי השתמשה בטבלאות כדי לקבוע את מיקומם המרחבי של כוכבי לכת ממיקומם בשמים (אפמריס). הטבלאות הללו אורגנו לפי זוויות מדודות שנקראו ארגומנטים, שפירושם, "זה שמבהיר משהו אחר". 

## דוגמאות

# פונקציה אונארית היא פונקציה המקבלת ארגומנט בודד כקלט, כמו f(x) = x^2.
# לפונקציה הבינארית f(x,y) = x^2 + y^2 יש שני ארגומנטים: x ו-y, והם מהווים קלט בתור הזוג הסדור (x, y).
# פונקציה רבת משתנים היא פונקציה של שני משתנים או יותר ובעלת תחום המורכב מ-n-יות סדורות של ערכי ארגומנט.
# הפונקציה ההיפרגאומטרית היא דוגמה לפונקציה של ארבעה ארגומנטים. מספר הארגומנטים שפונקציה מקבלת נקרא המקומיות של הפונקציה.
# בפונקציה מעגלית הארגומנט הוא זווית.
# בפונקציה היפרבולית הארגומנט הוא זווית היפרבולית.

## קישורים חיצוניים
* 

## הערות שוליים

קטגוריה:אנליזה מתמטית
קטגוריה:פונקציות מתמטיות
עונת 1979/1980 בליגת המשנה ההולנדית

**עונת 1979/1980 בליגת המשנה ההולנדית** הייתה העונה ה-24 של ליגת המשנה ההולנדית, שהיא הליגה ההולנדית השנייה.
בסיום עונה זו, וחנינגן וחרונינגן העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, פנלו ופולנדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1980
קטגוריה:תחרויות כדורגל ב-1979
קטגוריה:1980 בהולנד
גאבור טקאץ'-נאג'

**גאבור טקאץ'-נאג**' (בהונגרית: **Takács-Nagy Gábor**; נולד ב-17 באפריל 1956 בבודפשט), הוא כנר ומנצח הונגרי.

## לימודים וקריירה
הוא החל בלימודי כינור בגיל 8. הוא למד באקדמיה למוזיקה ע"ש פרנץ ליסט, שם זכה בפרס ינה הוביי. מוריו באקדמיית ליסט כללו את פרנץ רדוש, אנדראש מיהאי וג'רג' קורטג.

ב-1975 הקימו טקאץ'-נאג', קארוי שרנץ, גאבור אורמאי ואנדראש פייר את "רביעיית טקאץ'". הרביעייה הקליטה עבור חברות התקליטים הונגרוטון ודקה רקורדס. טקאץ'-נאג' עזב את האנסמבל ב-1992, לאחר שפיתח לחץ ידיים, שאילץ אותו להפסיק לנגן בכינור, ומתחים אישיים התעוררו בתוך הרביעייה לאחר הגירתם מהונגריה לארצות הברית. לאחר עזיבתו את הרביעייה, הוא עבר טיפול מוזיקלי וחזר לנגן בכינור.

בשנת 1996 הקים טקאץ'-נאג' את שלישיית הפסנתר של טקאץ' עם דנש ואריון (פסנתר) ופטר סאבו (צ'לו). הוא גם הפך לכנר ראשי של תזמורת פסטיבל בודפשט. ב-1997 הצטרף לפקולטה של הקונסרבטוריון למוזיקה של ז'נבה כפרופסור לרביעיית מיתרים. ב-1998 הקים את רביעיית המיתרים "מיקרוקוסמוס" עם זולטן טושקה (כינור שני), שנדור פאפ (ויולה) ומיקלוש פרני (צ'לו).

טקאץ'-נאג' התחיל גם לפתח עניין בניצוח. ב-2005 הקים את תזמורת המיתרים "קאמרטה בלרייב", כאנסמבל בפסטיבל דה בלרייב בז'נבה, שם שימש כמנהל שותף אמנותי. בשנת 2007, הוא הפך למנהל המוזיקלי של התזמורת הקאמרית של פסטיבל ורבייה, ואף למנצח אורח ראשי של התזמורת הסימפונית הממלכתית ההונגרית ושל התזמורת הסימפונית של MÁV. בספטמבר 2010 הוא הפך למנצח ראשי ומנהל אמנותי של התזמורת הסימפונית של MÁV. הוא הפך למנצח אורח ראשי של תזמורת פסטיבל בודפשט החל מעונת 2012/2013.

במרץ 2010 הודיעה הקאמרטה של מנצ'סטר על מינויו של טקאץ'-נאג' למנצח הראשי החמישי שלה, החל מעונת 2011–2012, עם חוזה ראשוני ל-3 שנים. הוא הקליט עם הקאמרטה של מנצ'סטר באופן מסחרי עבור חברת התקליטים Avie. הוא הפך לשותף אמנותי ראשי של התזמורת הקאמרית האירית בינואר 2013.

טקאץ'-נאג' כיהן בקתדרה הבינלאומית למוזיקה קאמרית בקולג' המלכותי למוזיקה.

### חייו האישיים
הוא התחתן עם לסלי דה סנגר (לבית טאונסון), ילידת ברנלי, בשנת 1991. יש להם שתי בנות.

## קישורים חיצוניים
*

קטגוריה:מנצחים הונגרים
קטגוריה:כנרים הונגרים
קטגוריה:בודפשט: אישים
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1956
Qu'est-Ce Que C'est?

"****" (בעברית: "**מָה זֶה?**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בשנת 1994, בהוצאת חברת התקליטים IMP דאנס בע"מ, כסינגל החמישי מתוך אלבום האולפן השני שלה, אומפטמפה (1994) וכסינגל המוביל (בגרסת הרמיקס של טי.פי.קאל איטליה) מתוך המיני-אלבום, איפיטמפה (1995).

השיר זכה להצלחה בישראל ודורג במקום השני במצעד הלועזי השבועי של רשת ג'.

## רקע וכתיבה
השיר נכתב על ידי אינטרנשיונל והופק על ידי עופר ניסים, בדומה לשאר שיריה. הוא פורסם כשיר מתוך האלבום אומפטמפה. באוגוסט 1995 יצא לאור כסינגל באיטליה, וזכה לעיבוד חדש, שנכלל באלבום איפיטמפה כסינגל. באחד הרמיקסים שיצאו עבור "Cinquemilla" משנת 1996, הוחלט לשלב את "".

השיר זכה להצלחה רבה בתחנות הרדיו בישראל ודורג במקום ה-36 במצעד הפזמונים הבינלאומי השנתי של רשת ג' לשנת 1995.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-1994
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים בצרפתית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:סינגלים בהוצאת IMP דאנס
בארט קנארטס

**בארט קנארטס** (נולד ב-19 ביוני 1980) הוא שחקן, קומיקאי, סטנדאפיסט ומפיק פלמי. ביו-מהנדס בהכשרתו, לאחר מכן לימד מספר שנים.
## קריירה
קנארטס הופיע לראשונה ב-2006 וזכה בפרס קומדיית התרבות זמן קצר לאחר מכן. בשנת 2007 הוא זכה בגביע הקומדיה של הומו. ב-8 בדצמבר 2008, הוא הצטרף לעונה השביעית של "De Slimste Mens ter "Wereld. הוא נשאר במשחק במשך כמה שידורים, אבל שיחק בביתו של כריסטוף דבורסו ב-11 בדצמבר. הוא היה קפטן ב"שולחן מנדלייב" והשתתף ב-May I" Kiss You?" ברכה אחרונה של ערוץ קנבס. הוא גם מילא את התפקיד של מורה מומחה לגנטיקה בשידור ב-17 במאי 2010 של "דה קלאס ואן פרידה" ב-21 בנובמבר 2010 וב-8 בינואר 2012, הוא הופיע כפלמינג ידוע בתוכנית המשחק "De Pappenheimers". ב-2012 הוא שוב השתתף ב-"De Slimste Mens ter Wereld", שם הגיע לחצי הגמר.

"I Count To Ten" היה המופע הראשון שלו באורך מלא שהוצג בבכורה ב-1 באוקטובר 2009 ורץ עד 2011. בתחילת 2012, הוא התחיל את המופע השני שלו, "Where's Barry?" שהסתיים במאי 2013. בנובמבר 2013, קנארטס הציג לראשונה את הופעתו החדשה "When we go bowling again". בנובמבר 2021, קנארטס התחיל את המופע שלו "We have to meet "again.

הוא חבר חבר מושבעים ב-"De Slimste Mens ter "Wereld מאז 2013. בנוסף, בנובמבר 2021, הוא השתלט על הצגת שני פרקים של De Slimste Mens" "ter Wereld מאריק ואן לואי מכיוון שנבדק חיובי לקורונה ולכן נאלץ לסגור את ההצגה. כתוצאה מכך, הוא לא הצליח להציג את התוכנית ב-1 וב-2 בדצמבר.

בסרטון פרובוקטיבי לקמפיין 11.11.11 2012 על שינויי אקלים, נראה קנארטס מעליב ברצינות פליט סנגלי במהלך מופע מקורה. עם זאת, הסרטון היה מבוים: הסנגל הוא שחקן והקהל מורכב מניצבים שהתבקשו לצחוק מהבדיחות המזעזעות.

קנארטס היה ממייסדי Shelter, עבורם תרם לתוכניות בנידורם באסטארדס ו-Wat als? מאוחר יותר הוא החליף את בית ההפקה ב-Woestijnvis, שם הפך לפרזנטור של De Pappenheimers באביב 2014. באותה שנה הוא עזב את ווסטינוויס כדי לעבוד עבור Panenka של טום לנרטס.

ב-2022 החל להשתתף בתוכנית המציאות הבלגית "הזמר במסכה" בתור "הקיקלופ" וסיים במקום העשירי והודח והשלישי.

## תוכניות
* "אני סופר עד עשר" (2010–2011)
* "איפה בארי?" (2012–2013)
* "מתי אנחנו הולכים שוב לקערה?" (2013–2014)
* "אנחנו צריכים להיפגש שוב" (2019–2020, 2022)
## פילמוגרפיה
* "הזמר במסכה" (2022) - הקיקלופ (3 פרקים)
* "האיש החכם ביותר בעולם" (2021) - מגיש, מחליף את אריק ואן לואי (2 פרקים)
* "כך אתה מגייס" (2020) - תפקיד עצמי
* "הרבה רעש" (2020) - תפקיד עצמי
* "Vive la vie" (2020) - תפקיד עצמי
* "שלום על כדור הארץ" (2018–2020) - תפקיד עצמי
* "Lang Leve..." (2014) - בתור עוזר הפקה
* "האדם החכם בעולם" (2013–הווה) - כחבר חבר המושבעים.
* "Zone City" (2011) - בתור רג'י ונדפר
* "האיש החכם בעולם" (2008) - כמועמד
* "מגה מינדי" (2007) - חנון

## קישורים חיצוניים

קטגוריה:שחקני קולנוע וטלוויזיה בלגים
קטגוריה:בלגים שנולדו ב-1980
ואראנוזאורוס

[שמאל|ממוזער|[דימטרודון טורף ואראנוזאורוס.]]
**ואראנוזאורוס** (שם מדעי: *Varanosaurus*) הוא סוג של סינאפסיד קדום מהקבוצה פליקוזאוריה, שחי בתקופת הפרם שבסוף עידן הפלאוזואיקון לפני 280 מיליון שנה.

## מאפיינים
זוחל קדום זה היה קרובם של האופיאקודון והספנקודון והגיע לאורך מטר וחצי. הואראנוזאורוס חי באמריקה הצפונית והמאובנים שלו נמצאו בטקסס ואוקלהומה . הואראנוזאורוס היה דומה מאוד ללטאות הכוח אך לא היה קרוב אליהן. כמו קרוביו הואראנוזאורוס היה אוכל בשר שחי בביצות וניזון מדו-חיים ודגים. המאובנים של הואראנוזאורוס תוארו לראשונה בשנת 1904 על ידי החוקר . הואראנוזאורוס נכחד בסוף הפרם.

## קישורים חיצוניים

## הערות שוליים

קטגוריה:בעלי חיים שתוארו ב-1904
קטגוריה:טקסונים שתוארו בידי פרדיננד ברוילי
קטגוריה:אופיאקודונטיים
קטגוריה:בעלי חיים שחיו בפרם באמריקה הצפונית
קטגוריה:ארצות הברית: מאובנים
קטגוריה:מאובני טקסונים שתוארו ב-1904
גן חללי הטרור

**גן חללי הטרור** הוא אתר הנצחה בפארק הירקון שבתל אביב. האנדרטה שבגן מנציחה את שמות בני העיר שנהרגו בפעולות איבה וכן את שמותיהם של מי שנהרגו בפעולות איבה בתחומי תל אביב. מונצחים בו שמות כ-750 חללים.

## הגן
הגן ממוקם בחלקו המערבי של פארק הירקון, מעט ממערב לגן הבנים.

הגן הוא משטח דשא שבו ניצבת אנדרטה - שני כותלי אבן קשתיים, היוצרים יחד מעגל ובו שני פתחים נגדיים. הכתלים מצופים באבן אפורה ועל גבי צידם הפנימי נחרתו שמות החללים בסדר כרונולוגי, החל משנת 1910.

במרכז המעגל מוצבת אבן רבועה ומסותתת, שמפתח עגול בחלקה העליון נובע זרם מים. מול ארבע פאותיה מוצבות אבנים רבועות המשמשות כספסלים.

הגן הוקם על ידי חברת גני יהושע ונחנך בשנת 2006.

## קישורים חיצוניים

* גן חללי הטרור, באתר חברת גני יהושע

קטגוריה:תל אביב-יפו: אנדרטאות
קטגוריה:אנדרטאות לזכר חללי ערים, יישובים ושכונות
קטגוריה:פארק הירקון
קטגוריה:נפגעי פעולות איבה
זכי כהן

**יצחק זכי כהן** (בערבית: **زكي كوهن.** 1829, חלב - 1904, אלכסנדריה) היה רבה הראשי של הקהילה היהודית בביירות ומחזאי. ייסד ב-1874 את בית הספר היהודי המודרני הראשון בביירות, "תפארת ישראל", שהיה שמו בעברית, ואל-מדרסה אל-ווטניה אל-ישראאיליה ("בית הספר היהודי הלאומי") בערבית, שם כיהן כמנהל המוסד. בית הספר המשיך לפעול עד 1899, אז הוחלף על ידי קולג' אליאנס של ביירות.

## תיאטרון
כהן ובנו סלים היו מהמחזאים היהודים המובילים שפעלו בביירות בסוף המאה התשע-עשרה. בעוד האחרים, ביניהם סלים כהן, כתבו בערבית, זכי כהן כתב מחזות בעברית. ב-1876 הפכה אחת מיצירותיו למחזה הראשון בעברית שהועלה בביירות.

בבית ספרו, תפארת ישראל, עודדו תיאטרון ובדרך כלל הועלו שתי הצגות בשנה.

## הערות שוליים

קטגוריה:רבנים לבנונים
קטגוריה:ביירות: רבנים
קטגוריה:רבנים סורים
קטגוריה:אנשי חינוך יהודים לבנונים
קטגוריה:אנשי חינוך יהודים סורים
קטגוריה:אומנים יהודים שפעלו בארצות ערב
קטגוריה:האימפריה העות'מאנית: רבנים
קטגוריה:ילידי 1829
קטגוריה:נפטרים ב-1904
אוסטין הולינס

**אוסטין הולינס** (באנגלית: **Austin Hollins**; נולד ב-8 בנובמבר 1991) הוא כדורסלן אמריקאי, המשחק בעמדות הקלע והסמול פורוורד.

## קריירה
הולינס הוא בנו של ליונל הולינס. לאחר ששיחק בקבוצת הכדורסל של אוניברסיטת מינסוטה, הולינס ניסה להיבחר בדראפט 2014 ב-NBA, ולאחר שלא נבחר – חתם בדנן-וולטייר מהליגה הצרפתית השנייה. בעונתו הראשונה בקבוצה העמיד ממוצעים של 8.5 נקודות, 1.7 ריבאונדים ו-0.7 אסיסטים למשחק, ובעונה שאחריה השתפר והעמיד ממוצעים של 12.5 נקודות, 2.0 ריבאונדים ו-1.7 אסיסטים למשחק. בקיץ 2015 הצטרף לסגל ברוקלין נטס לליגת הקיץ של ה-NBA.

ב-17 ביולי 2016 חתם בקרהו מליגת העל הפינית, והעמיד ממוצעים של 17.2 נקודות, 4.7 ריבאונדים ו-2.6 אסיסטים למשחק.

בעונת 2017/2018 שיחק בגיסן 46' מהבונדסליגה הגרמנית, והעמיד ממוצעים של 12.0 נקודות, 2.7 ריבאונדים ו-2.0 אסיסטים למשחק.

בעונת 2018/2019 שיחק ברסטה פכטה, העולה הטרייה לבונדסליגה. הקבוצה הגיעה לחצי הגמר הפלייאוף והודחה על ידי באיירן מינכן שזכתה באליפות, כשהולינס רושם ממוצעים של 16.5 נקודות, 2.7 ריבאונדים ו-1.8 אסיסטים למשחק.

ב-15 ביולי 2019 חתם בזניט סנקט פטרבורג מהליגה המאוחדת של VTB.

ב-16 באוגוסט 2021 חתם בכוכב האדום בלגרד מליגת העל הסרבית.

ב-27 ביוני 2022 חתם לשנתיים במכבי תל אביב.

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אריזונה: כדורסלנים
קטגוריה:כדורסלני אוניברסיטת מינסוטה
קטגוריה:כדורסלני הכוכב האדום בלגרד
קטגוריה:כדורסלני מכבי תל אביב
קטגוריה:אמריקאים שנולדו ב-1991
בנאדיר

**בנאדיר** (בסומלית: **Banaadir**, בערבית: **بنادر**, באיטלקית: **Benadir**) הוא אזור בדרום-מזרח סומליה. שטחו קרוב לשטחה של העיר מוגדישו, המשמשת כבירה. הוא גובל בצפון-מערב בנהר שאבל, ובדרום-מזרח באוקיינוס ההודי. למרות שהוא האזור המנהלי הקטן ביותר בסומליה, יש בו את האוכלוסייה הגדולה ביותר, המוערכת ב-1,650,227 תושבים (כולל 369,288 עקורים פנימיים) נכון ל-2014.

## היסטוריה
מסורות ורישומים ישנים טוענים שדרום סומליה, כולל אזור מוגדישו, היה מיושב על ידי ציידים-לקטים. לאלה הצטרפו מאוחר יותר אוכלוסיות הדוברות שפות כושיות. בתקופת ימי הביניים, היא שימשה כבירת סולטנות מוגדישו במאות ה-9–13, אשר במשך מאות שנים שלטה בסחר בזהב באוקיינוס ההודי, ובסופו של דבר עברה תחת אימפריית אג'וראן, במאה ה-13, שהייתה שחקן חשוב בתחום הסחר הימי של דרך המשי מימי הביניים. מוגדישו נהנתה משיא שגשוגה במהלך המאות ה-14 וה-15 ונחשבה בעת החדשה המוקדמת לעיר העשירה ביותר בחוף מזרח אפריקה ולמרכזה של תעשיית טקסטיל משגשגת. במאה ה-17 נפלו מוגדישו וחלקים נוספים מדרום סומליה תחת שלטון ה-Hiraab Imamate ובמאה ה-19 נכנסה לתחום ההשפעה של סולטנות גלדי.

לאחר שסומליה הפכה לעצמאית ב-1960, מוגדישו נודעה בתור הפנינה הלבנה של האוקיינוס ההודי. לאחר הדחת משטר סיאד בארה ב-1991 ומלחמת האזרחים שבאה בעקבותיה, נלחמו מיליציות שונות על השליטה בעיר, שלימים יוחלפו על ידי איגוד בתי המשפט האסלאמיים באמצע שנות ה-2000. לאחר מכן, האיגוד התפצל לקבוצות קיצוניות יותר, בעיקר א-שבאב, שלחמה בממשלת המעבר הפדרלית (2004–2012) ובכוחות האיחוד האפריקאי שהגיעו כדי לסייע לממשלת סומליה. עם שינוי בממשל בסוף 2010, הצליחו חיילי ממשלת סומליה ובעלות בריתה לגרש את כוחות א-שבאב מהאזור עד אוגוסט 2011. מוגדישו חוותה לאחר מכן תקופה של שיקום ארוך טווח.

## אוכלוסייה
באזור מתגוררים 1,650,227 תושבים (נכון ל-2014), כ-50.7% נשים. יש בו את האחוז הגבוה ביותר של תושבים שהם עקורים פנימיים מבין אזורי סומליה, בגלל הבטיחות היחסית שלה, ההזדמנויות הכלכליות וזמינות המשאבים.

## מחוזות
אזור בנאדיר כולל בתוכו שבעה עשר מחוזות. מחוז ורטה נבדה היה ידוע בעבר כמחוז ורדהיגלי עד ששמו שונה באופן רשמי ב-2012. מחוז קהדה הוקם ב-2013, אולם עדיין אינו מופיע ברוב המפות.

* מחוז אבדיאזיז
* מחוז בונדהר
* מחוז דייניל
* מחוז דרקנלי
* מחוז המאר-ג'ג'ב
* מחוז המאר-ויין
* מחוז הודאן
* מחוז יללה-ודאג
* מחוז הוריווה
* מחוז קהדה
* מחוז קארן
* מחוז שנגני
* מחוז שיביס
* מחוז וואברי
* מחוז ואדג'יר
* מחוז ורטה נבדה
* מחוז יקשיד

## קישורים חיצוניים

* 

## הערות שוליים

קטגוריה:סומליה: חלוקה מנהלית
אני רוצה לחיות (שיר)

"**אני רוצה לחיות**" (מוכר כ"**לחיות**" או "**רוצה לחיות**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1995, בהוצאת חברת התקליטים IMP דאנס בע"מ, כסינגל השני מתוך אלבום האולפן השלישי ומיני-אלבום הבכורה שלה, איפיטמפה (1995). את השיר כתבה חנה גולדברג לצד הלחנה והפקה של עופר ניסים.

השיר דורג במקום הראשון במצעד העברי השבועי של רשת ג'.

## רקע וכתיבה
השיר נכתב על ידי חנה גולדברג והולחן והופק על ידי עופר ניסים. מילות השיר עוסקות במערכת יחסים של אישה וגבר. הוא פוגע בה ושם את עצמו בראש סדר העדיפויות שלו. בהתחלה, הופץ השיר בשם "לחיות" בלבד אך בהמשך הוחלט לקרוא לו "אני רוצה לחיות", אם כי במספר מקומות נקרא "רוצה לחיות" בלבד.

בריאיון לראש אחד שאירע ביולי 1995 דיברה אינטרנשיונל על השיר והצהירה: .

## הצלחה
ב-20 באוגוסט 1995 נכנס "אני רוצה לחיות" למצעד הסינגלים השבועי העברי של רשת ג' ודורג במקום השישי. ב-17 בספטמבר עלה למקום הראשון, שם שהה שלושה שבועות ברציפות. ב-10 בדצמבר יצא השיר מהמצעד לאחר 11 שבועות רצופים מאז כניסתו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על אלימות במשפחה
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
סאשה פטשי

**סאשה פטשי** (בצרפתית: **Sacha Petshi**; נולד ב-21 ביוני 1992 בווילפינט שבצרפת) הוא כדורגלן צרפתי המשחק בעמדת הקשר האחורי בקבוצת הפועל עירוני ראשון לציון מהליגה הלאומית.

## קריירת מועדונים
פטשי שיחק בקבוצות טרואה, אורליאן, סלובודה אוז'יצה, CA בסטיה, בלקברן רוברס, קרטיי, סטאד לאוואל, סניצה, פראק II, רובניימן פלוסאורה ואנגורדני.

ב-25 ביוני 2022 חתם פטשי בהפועל עפולה מהליגה הלאומית.
ביולי 2023 חתם בהפועל אום אל פאחם.באוגוסט 2024 חתם בהפועל עירוני ראשון לציון.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טרואה
קטגוריה:כדורגלני אורליאן
קטגוריה:כדורגלני בלקברן רוברס
קטגוריה:כדורגלני קרטיי
קטגוריה:כדורגלני לאוואל
קטגוריה:כדורגלני סניצה
קטגוריה:כדורגלני רובניימן פאלוסאורה
קטגוריה:כדורגלני הפועל עפולה
קטגוריה:צרפתים ממוצא איבוארי
קטגוריה:כדורגלנים זרים בישראל
קטגוריה:ספורטאים זרים בסרביה
קטגוריה:ספורטאים צרפתים באנגליה
קטגוריה:ספורטאים זרים בסלובקיה
קטגוריה:ספורטאים זרים במלזיה
קטגוריה:ספורטאים זרים בפינלנד
קטגוריה:ספורטאים זרים באנדורה
קטגוריה:ספורטאים צרפתים בישראל
קטגוריה:צרפתים שנולדו ב-1992
עמק מקלווי

**עמק מקלווי** (באנגלית: **McKelvey Valley**) הוא עמק באזור העמקים היבשים מקמרדו, בארץ ויקטוריה, שבאנטארקטיקה.

עם מקלווי מפריד בין חלקו המערבי של רכס אולימפוס לבין רכס אינסל.

## היסטוריה
### מקור השם

שמו של העמק ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

העמק נקרא על שם בי. סי. מקרלווי (B.C. McKelvey) שהיה גאולוג מטעם משלחת אוניברסיטת ויקטוריה (VUWAE), אשר, יחד עם פי. אנ. וב (P.N. Webb), היו הראשונים שערכו סקר גאולוגי של האזור בעונת המחקר (הקיץ האנטארקטי) שבשנים 1957–1958.

מקלווי חקר את עמק רייט, מטעם VUWAE בעונת המחקר (הקיץ האנטארקטי) שבשנים 1958–1959.

## ראו גם
* קרחון וב
* שלוחת גיבסון

מקלווי
מקלווי
פאלודיטיטאן

**פאלודיטיטאן** (שם מדעי: *Paludititan*; מילולילת: "טיטאן הביצה") הוא סוג של דינוזאור טיטאנוזאור מהקבוצה ליתוסטרוטיה שהתקיים באירופה במשך הקרטיקון העליון של המאסטריכט שלפני 70 מיליון שנה מזמננו. הסוג התקיים רק על האי האצג הקדום (כיום בטרנסילבניה, רומניה).

סוג זה התגלה ברומניה במשלחת בלגית-רומנית ב-2002 ותואר למדע ב-2010 בידי החוקר זולטאן קסיקי (Zoltán Csiki) והוא הכיל מין יחיד - *Paludititan nalatzensis*.

הפאלודיטיטאן היה זאורופוד שעבר גמדיות איים בדומה לקרובו המגיארוזאורוס, שהתקיים באותו האי. הוא הגיע לפי החוקר גרגורי ס. פאול לגובה של 2 מטרים ולמשקל של 1 טון. היו לו חוליות צוואר וחוליות זנב שהתקצרו והתקמרו מעט כלפי מעלה.

לפי מספר חוקרים הוא חלק קווי דמיון עם האפקתוזאורוס, מאותה קבוצה שהיה גדול יותר והגיע לאורך 15 מטרים ולמשקל 5 טונות. מספר חוקרים אף סוברים שמין זה נכלל בסוג אפקתוזאורוס ולפי חוקרים אחרים המין נכלל יחד עם המגיארוזאורוס.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה